
REZUMAT 


Începând cu anul 1211 Creta construiește unul dintre cele mai fascinante şi exemplare forme de 
identitate culturale care au caracterizat Mediterana în întreaga sa istorie. Studiul de față investighează 
backgroundul cultural, religios si politic care a generat apariția şi dezvoltarea culturii muzicale 
apusene în Creta și formele sale de manifestare de-a lungul întregii venetocratii (1211-1669). 

polifonie 


1. Introducere 


Începând cu anul 1211, Creta devine nu numai cel mai important teritoriu bizantin 
intrat sub administrația republicii venețiene, dar şi locul ideal de refugiu al elinofonilor, odată 
cu dispariția ultimelor bastioane ale Imperiului Răsăritean. După un secol XIII incert a 
turbulent, începând cu veacul următor, Creta începe să se bucure de prosperitate economică şi 
stabilitate politică, lucru care favorizează o dezvoltare fără precedent a literaturii şi artelor, în 


special a celor vizuale: pictură şi arhitectură. Pentru mai bine de patru secole și jumătate cât a 


24 Studiul de faţă constituie un capitol din proiectul post-doctoral cu titlul Între Răsăritul bizantin si Apusul latin. 
Prolegomena la studiul polifoniei bizantine, proiect desfăşurat între 01.04.2011 — 01.04.2012 în cadrul 
Institutului de Studii Muzicale Doctorale Avansate — MIDAS (Music Institute for Doctoral Advanced Studies), 
POSDRU/89/1.5/$/62923, proiect cofinantat din Fondul Social European prin Programul Operational Sectorial 
Dezvoltarea Resurselor Umane 2007-2013. 

durat venetocratia (1211-1669), interacțiunea dintre bizantini si latini, în ciuda diferenţelor 
doctrinare, va da naștere unei entități cultural-artistice extrem de originale, din rândul căreia s- 
au detașat personalități remarcabile precum poetul Vincenzo Cornaro (1553-1613/14), autor 
al celei mai importante opere literare cretane — Erotokritos — sau pictori precum Nikolaos 
Philanthropinos (cca. 1375-1435) — magister artis musaice in ecclesia Sancti Marci — şi 
Domenikos Theotokopoulos, alias El Greco (1541-1614).% 

Dacă celelalte arte s-au bucurat de o mai mare atenție din partea specialiştilor, 
investigarea muzicii liturgice din Creta venețiană,” în special a celei de influență apuseană, 
rămâne teritoriul cel mai neglijat si insuficient cercetat. 

În ceea ce priveşte subiectul de faţă, întrebările care se nasc sunt multiple si 
problematizante: au existat coruri în bisericile și mânăstirile latine ale insulei? Și dacă 
răspunsul este afirmativ, ce tipuri de repertorii au fost promovate în serviciile religioase: 
polifonice sau doar cântul monodic gregorian? Au existat şi orchestre şi care a fost locul 
acestora în viața Bisericii Catolice sau Bizantine? Sau, în ce măsură a fost orga folosită in 
spațiul liturgic si de către cine? 

Un răspuns satisfăcător şi definitiv unor astfel de întrebări este destul de dificil de dat, 
din moment ce sursele, în special pentru prima parte a venetocratiei, sunt indirecte. Fondurile 
de arhivă, mai ales cele aflate în bibliotecile italiene, relevă faptul că arta muzicală apuseană 
în Creta devine un fenomen destul de răspândit începând cu a doua jumătate a veacului al XV- 
lea când, după numeroase încercări nereuşite de a asigura dominaţia asupra localnicilor, 
venețienii sunt în măsură, în final, să stabilească un control tolerat asupra insulei, favorizând 


astfel, pătrunderea culturii latine în centrele sale urbane. 


2. Orga în biserică 


Strict muzical, impactul cel mai semnificativ al Vestului asupra muzicii ecleziastice 
cretane l-a avut, fără îndoială, polifonia. Dezvoltarea în insulă a bisericilor si instituțiilor 
monastice de sorginte apuseană (în special franciscane şi dominicane), va încuraja 
promovarea repertoriului preluat din marile centre liturgice ale Peninsulei italice, cel mai 
probabil Veneţia, Genova şi Roma. În paralel, se pare că cele două coruri din Cetatea Eternă — 


corul de la Cappella Sistina sau Sacellum Sixtinum (capelă a Palatului Apostolic şi locul de 


25 Pentru activitatea cretană a pictorului, vezi [12] Nikolaos M. Panagiotakis, El Greco — The Cretan Years. 


2 Un excelent studiu care investighează tradiția muzicală a cântului bizantin în Creta, aparţine lui Manolis 
Giannopoulos, vezi [6]. 

rezidenţă oficial al Papei la Vatican) şi corul papal de la Basilica San Pietro — Cappella Giulia 
(formatie in care au activat, printre alţii, Giovanni Pierluigi da Palestrina [1525/26—1594], cel 
mai important maestro di cappella al Cinquecento-ului si Domenico Scarlatti [1685—1757]), 
vor juca un rol extrem de important in dispersia culturii muzicale apusene in Creta. 

Cel mai important instrument transplantat in viata muzical-liturgicá a latinitátii cretane 
a fost, cu siguranță, orga. Încă din prima jumătate a secolului al XV-lea există date conform 
cărora, în afară de catedrala catolică Sfântul Titus, în capitala insulei — Chandakas sau Candia 
(Heraklionul de astăzi) — mai existau alte trei biserici latine unde slujbele se oficiau cu orgă: 
Marea Mânăstire a Sfântului Francisc (franciscani),?” mânăstirea Sfântul Petru (dominicani)? 
şi mânăstirea de maici a Sfintei Ecaterina. Acestora se adaugă Basilica San Marco, biserică a 
ducelui ce nu tinea de arhiepiscopul catolic local, ci direct de ducele venețian al Cretei. 

În memoriile redactate între 1625 şi 1645 de cretanul Ioannes Papadopoulos, înalt 
funcționar în cadrul administraţiei venețiene din Heraklion, care se refugiase în Padova după 
cucerirea capitalei insulei de către turci în 1659, se menționează faptul că la Sfântul Titus orga 
a fost prezentă de-a lungul întregii venetocratii,? lucru confirmat, de altminteri, si de unele 
autorităţi ecleziatice ale timpului.?? 

Alte surse ne indicá faptul cá nu numai capitala beneficia de acest instrument, ci si alte 
orase ale insulei. Un exemplu in aceastá directie oferá episcopul latin Giorgio Perpignano 
(1619-1621) care, în descrierea catedralei Sfintei Fecioare din Chania, acesta aminteşte, 
printre altele, de eleganța şi frumuseţea instrumentului care împodobește sfântul lăcaş de 


cult.?' De asemenea, o orgă portabilă este semnalată de acelaşi episcop si în mânăstirea 


2 Documentele de arhivă indică existenţa unor donaţii financiare pentru construirea sau achiziţionarea unor orgi 
şi, uneori, chiar numele unor faimoşi constructori de astfel de instrumente, precum italianul Vincenzo Colombi 
de la Casale Monferrato, probabil unul şi acelaşi cu Vincencius de Monfera. Vezi Sandro dalla Libera, L'arte 
degli organi a Venezia, Venezia Roma, 1962, pp. 60-61, 180, 215; Renata Lunelli, Studi e documenti di storia 
organaria veneta, Florenza, 1973, pp. 20-21, 43-50, 52-54, 171-72); N. Panagiotakis, [9, pp. 296-297, 311-12]. 

28 În MS B.P. 789 de la Biblioteca Civica di Padova, apare numele unui organist in persoana lui Camillus 
Trapolinus (y 1556) care a activat, probabil, la mânăstirea dominicaná Sfântul Petru. Vezi Giuseppe Gerola, Le 
iscrizioni cretesi di Desiderio Dal Legname: pubblicate per le nozze Vivaldelli Viglierchio, Verona, 1907, p. 4. 


22 MS 122a, f. 29r, Museo Civico Correr din Venezia, fondul Provenienze Diverse. Vezi N. Panagiotakis, [10, 
pp. 15, 148, 150]. 

?? Vezi, spre exemplu, darea de seamá cátre Roma pe care Lucca Stella, arhiepiscopul catolic de Creta (1623— 
1632), o făcea in anul 1625 asupra bisericilor si mânăstirilor catolice din capitala insulei şi în care se 
menţionează despre prezenţa orgii în aproape toate aceste lăcașuri de cult. Archivio de la Sacra Congregatione di 
Propaganda, Visite e Collegi (ASCPVC), vol. 5, f. 271v, 273v, 284r-v, 317r. Apud Panagiotakis, [9, pp. 296- 
297]. 

31 „Al dirimpetto del predetto altare vi è il pulpito fabricato di legno, appoggiato ad un colonna dela nave 
maggiore, sopra del quale vi è situate l'organo, di honorata et convenevole grandezza, con le sue portelle di tela 
davanti" (Archivio Segreto Vaticano, Sacra Congregazione del Concilio, b. 16, Agiensis). Publicat in Ubaldo 


T] 


dominicană de maici Madonna de” Miracoli din acelaşi oras.? Extrem de surprinzător pentru 
tema noastră este faptul că orga ecleziastică (probabil de format mic şi portabilă) a existat nu 
numai în lăcașurile de cult catolice dar si în unele biserici bizantine ale capitalei Heraklion si, 
foarte probabil, si în alte orașe [9, p. 297]. 

După cum se poate observa, istoria orgii in Creta are o longevitate si o pregnantá in 
viaţa liturgică a Bisericii latine pe care cu greu ne-am fi imaginat-o. Nivelul la care acest 
instrument era apreciat şi intensitatea cu care era cerut de mediul ecleziastic, face ca nume 
importante de constructori italieni să fie invitate pentru a dota cu orgă instituțiile în cauză. 
Unul dintre aceştia este Vincencius de Monferat, nimeni altul decât faimosul constructor de 
orgi Vincenzo Colombi de Casale Monferrato care a activat în Venetia între c. 1528-1571, 
chemat în martie 1526, contra sumei de 72 de ducati, să construiască un astfel de instrument 
în biserica mânăstirii Sfântului Francisc din Heraklion." 

În ceea ce privește organiştii, aceștia proveneau fie din Italia, precum Paulo Colla 
(1563), Raphael (1563), Anibal Antegnano (1571) şi Camillo (1584), fie erau localnici, 
asemeni preotului Gabriel Faletro (1465) sau avocatului Oliveiro Stella (1561-1562), acesta 
din urmă fiind organist la Sfântul Franscisc. Toti cei amintiţi mai sus au activat în capitala 


Heraklion. 


3. Muzica laică 


După Cruciada a IV-a (1204), receptarea şi interesul cretanilor pentru arta muzicală 
apuseană au fost destul de ridicate, aceasta pătrunzând în toate straturile culturale, indiferent 
de clasă şi orientare religioasă. Muzicieni din Italia,” profesioniști cunoscuţi sub numele de 
piffari — care, în treacăt fie spus, trebuiau să cunoască cel puțin două instrumente şi să 
beneficieze de voci cultivate —, părăseau Europa continentală pentru a ocupa un post, poate 


mai bine retribuit, la curțile nobililor și demnitarilor latini din noile teritorii cucerite. Cum 


Mannucci, Contributi documentari per la storia della distruzione degli episcopati latini in Oriente nei secoli XVI 
e XVII, in: ,,Bessarione " 30, 1914, pp. 104-105. 

32 „In capo di detta chiesa a mano destra vi è un organetto portatile degli maggiori che si faccino, posto sopra un 
solero posticio" (Archivio Segreto Vaticano, Sacra Congregazione del Concilio, b. 16, Agiensis). Publicat in 
Ubaldo Mannucci, Contributi documentarii...”, p. 113. 

33 Archivio di Stato di Venezia, Notai di Candia (ASV, NC), b. 281 (Zorzi Vasmulo), libro 1526, f. 20v-21r 
(124v-125r), in: Panagiotakis, [10, pp. 66-67]. 

34 Dintre numele unor muzicieni italieni recunoscuţi în epocă ce au activat temporar în insulă, documente 
amintesc doar patru: venetianul Antonio Molino (Burchiella), cunoscut actor, muzician şi autor de comedii si 
primul care a organizat reprezentații teatrale în Creta; Lodovico Zacconi, compozitor si teoretician al muzicii de 
la începutul secolului al XVII-lea, abate al mânăstirii augustiniene a Mântuitorului din Heraklion; Giulio Zenaro 
şi calabrezul Giandominico La Martoretta. 

dogele Veneţiei beneficia de o astfel de orchestră, este de la sine înțeles faptul că modelul va 
fi preluat si de către administraţia si clasa înaltă din Creta, rezultatul fiind înființarea unei 
formaţii compusă din piffari ce era prezentă la toate sărbătorile laice şi religioase ale insulei 
[10, p. 24]. 

Documentele timpului ne lasă să înţelegem cá repertoriul promovat de piffari de la 
palatul ducelui cretan si de la curțile nobililor si demnitarilor cu dare de mână, era unul 
traditional, venețian in principal, si preponderent laic (cantilenas inhonestas). Acesta era 
situatia, cel putin la inceputul secolului al XVI-lea, cánd, la moartea unor aristocrati venetieni 
pe nume Zorzi Fradelo şi Zuanantonio Muazzo-celebri pentru comportamentul lor neortodox, 
au fost interpretate cele mai cunoscute madrigale si cántece laice faimoase in epocá, in limbile 
italiană şi greacă, pe care tinerii le cântau în peregrinările lor nocturne prin cartierele capitalei. 

Una dintre cele mai importante sărbători "importate" din lumea serenissimei republici 
a fost şi Carnavalul ce se serba în capitala insulei, Heraklion, în fiecare an, după Theofanie 
(Bobotează). Cu acest prilej şi într-o atmosferă de mare sărbătoare, puteau fi auzite, pe lângă 
serenade şi madrigale, aproape toate tipurile de instrumente. Care erau acestea? Acelaşi 
memorialist de secol XVII, Ioannes Papadopoulos, povesteşte cá la sindrofiile născute ad hoc 
în fierbintile nopţi de vară cretane, nobili latini și localnici de diferite ranguri,” tineri si mai 
puţin tineri, însoțiți însă întotdeauna de muzicieni, concertau pe străzile oraşului până târziu în 
noapte si, uneori, până în zorii zilei.** Instrumentele care îi acompaniau se numeau manicordia 
(mandola?), lăuta, vioara, basul, flautul şi chitara, iar interpreţii erau fie angajaţi, fie, de cele 
mai multe ori, localnici înstăriți ce proveneau, în marea lor majoritate, din breasla bárbierilor 
si care, pentru propria lor plăcere, se alăturau grupului. 

Din multitudinea de astfel de repertorii care au circulat în epocă, singurele documente 
care au fost descoperite până acum sunt nouă ode (muzică şi versuri) compuse spre 1605 de 
monahul cretan Cherubino Cavallino si dedicate arhiepiscopului insulei Aloisios Grimani. 


Manuscrisul se află în Museo Correr din Veneţia. 


35 „Nelle nozze le persone nobili et riche usano far feste (...) et solenni, dove spesso vi intravengono anco I 
magistrate e le gentildonne venetiane che sonno parimente in magistrato et alter Italiane che nella citta si 
trovano. Durano le feste per alquanti giorni et si balla alla usanza italiana ogni sorte di ballo; che vi sono magistri 
che gli insegnano nel maritarse alle spose. Et alcuna volta si fa anco un certo ballo greco, che molto piace e dileta 
alli signori rettori il vederlo et alle gentildonne venetiane et alter (...) il farlo." Andrea Cornaro, Historia 
Candiana (Marcianus Ital. VI. 286 [5985]), A, f. 52", in: Panagiotakis, 'Epevvar év Beveria, „Thesaurismata ” 5, 
1968, pp. 67-72. Idem, [9, p. 308]; idem [10, pp. 110-111]. 


36 „Si trattenevano squasi tutta la notte, nel tempo massime che correvano quelli grandi ardori di caldi (Maggio, 


Zugno, Luglio e d'Agosto), e sempre in allegria, con musiche, canti e balli". Papadopoulos, Memorii, vol. I. 
Apud [10, p. 147]. 

4. Şcolile muzicale 


Cea mai cunoscută instituție de educaţie muzicală ecleziastică apuseană a fost cea de 
la catedrala Sfântul Titus din capitala Cretei, fiind fondată spre finalul veacului al XV-lea, mai 
precis în anul 1474. Până atunci însă, o primă referință în ceea ce privește prezenţa artei 
muzicale polifonice de orientare vest-europeană în insulă, ne este furnizată de Stefanos 
Sahlikis [5, pp. 47-49], poet local care a trăit în a doua jumătate a secolului al XIV-lea (după 
anul 1371). Acesta utilizează într-una din poeziile sale verbul ymioxavrápo (biscantaro)," 
termen tehnic binecunoscut ce face trimitere la polifonia arhaică la două voci cunoscută sub 
denumirea de biscantus, biscantare, discantus sau cantus planus binatim. Cu siguranță cá 
alături de acest tip de cânt polifonic primitiv, bisericile si mânăstirile latine promovau şi 
cântul gregorian,’ în variatele sale forme, din moment ce canoanele vremii stipulau că pentru 
a deveni preot catolic trebuia să ştii să cánti şi să citeşti [9, p. 294]. 

În actele unui sinod ţinut în Heraklion în noiembrie același an 1474, sinod condus de 
arhiepiscopul latin de Creta Hieronymus Landus/Lando (T c. 1497) şi viitor patriarh latin de 
Constantinopol (1474—c. 1496), se consemnează faptul că atât cântarea cât şi predarea muzicii 
ecleziastice se aflau într-o continuă stare de decandentá si că doar puţini membri ai clerului 
celebrei catedrale catolice Sfântul Titus ştiau să mai cânte, „existând teama ca în curând să nu 
se mai audă cântarea nici măcar la ceremoniile religioase, lucru care va scandaliza întreg 
orașul” [9, p.14]. Astfel că, la intervenția înaltului prelat, s-a hotărât angajarea a doi muzicieni 
(succitores), salarizati din veniturile bisericii sau ale capitoliului, pentru a tine locul 
cantorului, când acesta va lipsi.? De asemenea, aceştia trebuia, pe lângă îndatoririle lor 
liturgice, să fie în măsură să predea muzica clericilor care doreau să se perfecționeze în arta 
cántului, iar clericii tineri erau obligati să participe la cursuri cel puţin un an de zile.“ Întrucât 
fiecare biserică de rit apusean era obligată să aibă orgă, în documentul de mai sus se hotărăşte 
nu numai angajarea unui organist la Sfântul Titus, subventionat, firește, din aceleaşi fonduri 


ale bisericii sau arhiepiscopiei, ci şi încurajarea clericilor de a studia acest instrument, cel mai 


37 Ka ékivot tig ijpyiGav và Tpoyovv kai và zívoov / và tpayadodv Aattvixà kai và uè UTIOKOAVTÁPOVV”. 
Gulielmus Wagner, Carmina graeca medii aevi, Lipsiae, 1874, p. 91. 

38 Vezi, spre exemplu, cazul mânăstirii catolice Sfântul Francisc din Heraklion a cărei bibliotecă adăposteşte 13 
manuscrise muzicale cu repertoriu latin (MSS 269, 271-278, 286, 288-290), lucru ce ne indică faptul că a existat 
o anumită practică muzicală de sorginte apuseană şi chiar o educaţie în acest sens care să le permită citirea 
acestora. Vezi Giorgio Hofmann, La biblioteca scientifica del monastero di San Francesco a Candia nel medio 
evo, „Orientalia Christiana Periodica”, 8, 1942, pp. 354-56. 

32 O primă intenţie de angajare a unui organist la Sfântul Titus existase deja din 1467 (A. Xirouhakis, Ai oóvoóo: 
tod Iepoiauo Aávóo (1467 — 1474 — 1486), Atena, 1986, pp. 47, 79, 80 (si nota 1). 

4 Xirouhakis, op. cit., pp. 13 — 14, 79, [10,.pp. 57-58], [9, pp. 295-96]. 

probabil în Italia, cu obligativitatea ca după perioada de studii să revină pe insulă, astfel încât 
catedrala sá nu ducă lipsă de orgă la slujbe.*! Interesant de remarcat faptul că, dacă in 
peninsula italică orchestrele constituiau parte a serviciilor religioase, în Heraklion aceast lucru 
nu a fost permis niciodată, nici în cele latine şi nici în cele bizantine.” 

Din studiul aceloraşi documente de arhivă rezultă că încă din secolul al XIV-lea, în 
insulă se preda trompeta, flautul, lăuta, chitara etc., lucru care explică de ce, începând cu a 
doua jumătate a secolului al XV-lea şi până spre anul cuceririi acesteia de către otomani 
(1669), majoritatea instrumentistilor (piffari) din Creta erau greci ortodocsi.? Se pare cá 
măiestria interpretativă a acestor cretani a fost recunoscută nu numai în plan local, ci si în 
centre cu o puternică tradiție muzicală occidentală, precum Veneţia“ sau oraşe de pe coasta 
dalmată, în special Dubrovnic.* Si, desi unii dintre aceştia nu erau remunerati pentru 
reprezentațiile lor deoarece aparţineau breslelor, asa cum erau cei din tagma bárbierilor,* a 


existat si "meseria" de instrumentist (sonatori), ocupaţie ce este consemnată încă din anul 


^! Textul în latină se află reprodus în [9, p. 59]. 

? „Nelle chiese lattine e greche alle solenita non facevano musiche, se non il cantar schieto sopra li organi, senza 
mai sonare violino o altri instromenti di sorte, e nel matutin altro che il cantar solo di preti greci e lattini, dove si 
tratenevano le donne". Museo Civico Correr, Venezia, MS Provenienze Diverse nr. 122a, f. 69r-v. Apud [10, p. 
148]. 

4 Arhivele au consemnat chiar şi câteva nume: magister Costas Calogeros — fibicinarius în anul 1455. Nicolae 
Iorga, Documents concernants les Grecs et les affaires d'Orient tirés des registres de notaries des Créte, in: 
„Revue Historique du Sud — Est Européen" 14, 1937, p. 110. Iată şi alte nume de piffari greci pentru perioada 
1537-1637: Georgis Nitis, Nikolaos Galatas, Polos Pigas, Manolis Dafnomilis etc.. Nikolas Karapidakis, 
Administration et milieux administratifs en Créte vénitienne, thése pour l'obtention du diploma de l'archiviste — 
paléographe, Paris, 1983, pp. 149-50. 

4 Este vorba despre „dominus Paulus de Laudis, musico [sic], filius quondam domini Johannis, Cretensis", 
piffaro cretan in orchestra dogelui venetian timp de 56 de ani [13, p. 288]. Pentru date suplimentare cu privire la 
viata muzicalá de la curtea venezianá, a se vedea, printre altele, [1], [4, pp. 546-63], [2, pp. 45-62]. De asemenea, 
Eleanor Selfrifge-Field, Giulio Ongaro & Luca Zopelli, articolul ,, Venice", in Grove ...., vol. 26, pp. 398 — 411 si 
bibliografia citată. 

^5 Thomadus/Tomasius/Thomas de Candia (Heraklion n.n.), trompetist al orchestrei comunale din Dubrovnic 
între anii 1402-1409. Vezi Constantin Jiricek, Staat und Gesellschaft im mittelalterlichen Serbien. Studien zur 
Kulturgeschichte des 13.-15. Jahrhunderts, dritter Teil, Denkschriften der Kaiserlichen Akademie der 
Wissenschaften in Wien. Philosophisch — Historische Klasse, 58 Band, 2 Abhandlung, Wien, 1914, p. 59. De 
asemenea, Bariša Krekié, Dubrovnik (Ragusa) et le Levant au Moyen Age, Paris, 1961, pp. 129, 131, 247, 251- 
53, 259; Miho Demovič, Musik und Musiker in der Republik Dubrovnik (Ragusa) vom Anfang des XI. 
Jahrhunderts bis zur Mitte des XVII. Jahrhunderts, Kólner Beitráge für Musikforschung, Band 14, Varazin — 
Regensburg, 1981, pp. 120, 283, 302-303. 

46 Vezi, spre exemplu, cazul bárbierului (fonsor) Alexius Malahias din Heraklion, care își dă fiul Georgantis să 
studieze trompeta şi flautul cu profesorul (magistro) Benvenuto, în toamna anului 1506. Archivio di Stato di 
Venezia, Notai di Candia, b. 177 (Michele Mellino), f. 53r, in: Panagiotakis [10, p. 62]; Idem, „Maprvpiec mg 
Tov Konto povoikocuvvdétn Ppoykioro Asovrapít kai mé TN povo om Komm toúc 000 teAevtaíoug 
aiâvec tic Beveropuriuc”, in Kontixá Xpovixá 26, 1986, pp. 200-201. Câteva decenii mai târziu (1431-1435) 
sunt semnalati in Dubrovnik alti sase muzicieni greci: Georgius Grecus, Johannes Grecus, Antonios Grecus, 
fraţii Theodoros (1424-1431) si Ioannis (1424-1444) si fiul acestuia Markos (1437-1463), primul fiind de origine 
cretaná, iar ceilalti provenind din Arta (oras in nord-vestul Greciei de astázi). Pentru prima jumátate a secolului 
al XVI-lea există alti doi instrumentiști din insulă, Aloysius şi Laurentius Manes, cel din urmă semnând în 
testamentul sáu din 1548 ca autor de libros musices et instrumenta musicalia. Demovič, op. cit., pp. 38, 120-28, 
136, 151, 196, 281-82, 303-312, 409; Krecic, op. cit., pp. 294, 296-99, 301-303. 

1381. Surpinzător că unii dintre muzicieni erau femei, aşa cum este cazul Petrinellei de 
Armer, cântăreaţă si instrumentistá de excepție din Creta, cu o remarcabilă carieră artistică în 
Veneţia, Padova şi Roma, amantă a cunoscutului patron al artelor şi scriitor Alvise Luigi 
Cornaro (1467-1566), autorul unor Discorsi della Vita Sobria. 

Pe lângă instrumente, extrem de apreciate şi încurajate erau şi lecțiile de dans, în 
special de către lumea aristocrată, din moment ce în zonele urbane şi la palatul ducelui de 
Creta se promovau nu numai toate tipurile de dansuri italiene, dar și unele dansuri tradiționale 
greceşti foarte iubite, în special de către demnitarii venețieni şi soțiile acestora. Piffarii cretani 
organizau adevărate stagiuni de concerte si numeroase seri dansante ce se desfăşurau în piața 
mare din Heraklion, în faţa palatului ducelui şi a bisericii San Marco, la care participa întreaga 
comunitate a orașului, uneori chiar şi reprezentanţi ai lumii ecleziastice, deşi existau ordine 
clare care le interziceau acest lucru.” 

Cu timpul, profesiunea de muzician va rămâne apanajul nu numai al claselor medii și 
inferioare, ci va deveni o pasiune imbrátisatá inclusiv de nobilime. Într-o serată muzicală 
petrecută în 1584 în mânăstirea catolică a Sfintei Fecioare din Heraklion, alături de organistul 
şi clavecinistul Camillo, au interpretat la instrumente de coarde şi doi nobili: Petros Foscarini 
(lăuta) şi Salamon (chitară), acesta din urmă venit din oraşul cretan Siteia. Mai mult, se pare 
că ştiinţa muzicii constituia o componentă esenţială în curricula educaţională a unui tânăr ce 
provenea din clasa aristocrată, din moment ce nobilul veneto — cretan și matematician 
Francescos Barozzi (1537 — 1604) îşi sfătuia propriul nepot să înveţe nu numai lăuta, 
clavecinul, vioara, viola da gamba, lira şi întreg repertoriul vocal de bază aparținând fiecărui 
gen în parte, dar si contrapunctul, compoziția si teoria muzicii. 

O informatie care surprinde prin caracterul său neobişnuit si care indică, indirect, 
gradul de asimilare a culturii muzicale apusene în insulă și, în special, în spațiul ecleziastic, 
este furnizată de arhiepiscopul Lucca Stella. Într-una din dările sale de seamă, acesta ne spune 
că în mănăstirea dominicană Sfântul Petru, chilia unui monah pe nume Benetto Bertolini se 
transformase într-o adevărată sală de concerte. Aproape că nu exista seară în care chilia 
acestuia să nu rásune de muzică instrumentală (viori, chitări, clavecin, láute) şi, mai ales, de 


cântece de lume. Cum la aceste întâlniri participau nu doar monahi ci şi numeroşi laici, este 


47 Există două dispoziţii emise între anii 1439 — 1443 şi 1559 de către arhiepiscopii latini de Creta, Fantinus 
Valaresso (1426 — 1443) şi Petrus Lando (1536 — 1576), ce interziceau cu desăvârşire preoților să interpreteze 
cântece de lume şi să danseze cu femei (ducere choreas cum mulierculis). Mai mult, ordinul dat de autoritățile 
ecleziastice locale mai interzicea clericilor şi să joace table, zaruri şi cărți, sá nu poarte arme sau să devină 
comercianți, să nu construiască sau să poarte măști (mai ales în timpul carnavalului ce se organiza cu ocazia 
intrării în Postul Pastelui) şi să nu se îmbrace cu haine lumești. Xiroudakis, Ai o$voóot..., p. 40. Vezi şi Margaret 
L. King, [8, pp. 440 — 441]. 

lesne de înţeles că situația a scandalizat obştea vârstnică a mânăstirii, atrăgând mânia unei 
părți din fraţii săi întru Hristos. Din fericire, un prieten al acestuia, a explicat că, în realitate, 
fratele Bertolini era muzicianul sfântului lăcaș, iar una din îndatoririle era şi aceea de profesor 
de muzică, lucru care explică prezenţa ucenicilor laici în propria-i chilie.* 

După cum se poate observa, educaţia muzicală de influenţă vest — europeană în Creta, 
sub toate formele ei, nu a fost un fenomen izolat, ci unul institutionalizat si longeviv, 
promovat, paradoxal, de diferitele centre monastice latine din insulă. Din cele câteva şcoli 
ecleziastice care au produs muzicieni după tradiția apuseană, catedrala catolică Sfântul Titus 
pare să fi fost cea mai importantă, iar Franciscos Leontaritis reprezentantul de marcă al acestei 


remarcabile şcoli. 


5. Francescos Leontaritis (Francesco Londarit, Franciscus Londariti, Leondaryti, 
Londaretus, Londaratus sau Londaritus: c. 1518 — c. 1572/3) 

ITotal necunoscut până in deceniul nouă al secolului trecut, Leontaritis este redescoperit, după 
Total necunoscut până în deceniul nouă al secolului trecut, Leontaritis este 


redescoperit, după patru sute de ani, datorită studiilor fostului director al Institutului Grec din 
Venetia, Nikolaos Panagiotakis.* După cum ne informează cercetătorul grec, Leontaritis 
provine dintr-o familie mixtă refugiată din Peloponez, odată cu invazia turcă în peninsulă în 
1460. Mama sa Maria, provenea dintr-o familie aristocrată de greci, iar tatăl său, Nikolaos, era 
nu numai un distins preot la catedrala catolică Sfântul Titus (thesaurarius) a arhiepiscopiei 
latine de Creta dar si capelan al ducelui venețian din insulă, având relații strânse cu 
aristocrația veneto — cretană. 

Nu se cunoaşte locul unde şi-a început studiile muzicale. Cel mai probabil în Italia, la 
Roma, ca membru în corurile papale, dintre care un loc aparte l-a ocupat vestita formaţie 
corală de la Basilica di San Giovanni Laterano si unde, pentru un timp, au activat ca maestri 
di capella, atât Orlando di Lasso cát şi Giovanni Pierluigi da Palestrina. Desi se pare cá a 
studiat arta contrapuncticá cu cei doi maestri, existá márturii cá era familiar si cu muzica 


bizantină, fiind prieten apropiat al maistorului greco-catolic Ilarionos Sotirchos.?? 


% În urma unei anchete întreprinsă în mânăstire între 13 și 18 martie 1626, nu mai puţin de 11 monahi, în frunte 
cu abatele Victorius Salamonus si Lucas Ugolinus, vicarul ordinului dominican în Creta, vor depune mărturie 
împotriva părintelui (padre) muzician Bertolini. ASCPVC, vol. 5, f. 292r-v, 294v-295r, 297r, 299r-v, 301r, 302v, 
303v, 305r, 306r-v, 307r, 308v, 310v. Apud [9, pp. 311-12], [10, pp. 142-47]. 

^ Informaţiile despre viaţa si activitatea lui Francescos Leontaritis sunt preluate din volumul lui Nikolaos 
Panagiotakis, vezi [11]. 

50 În MS Filotheu 137, f. 107v, există un heruvic al lui Manuil Hrisafis ,infrumusetat" de Ilarion. Date mai multe 
despre acest muzician in Th. Detorakis, TAapícv ZwtNpxoc mpowronanăc Xávoaxa, în: „Thesaurismata” 
19, 1982, pp. 147-66. 

Beneficiind de un talent de excepție, sprijinit însă şi de tatăl său, Francescos devine, 
după anii petrecuţi la Roma, preot şi organist al catedralei catolice Sfântul Titus, ocupând, în 
paralel, poziții foarte importante în administrația ecleziastică a timpului (kanonikos în Siteia — 
1537, iar din 1544 kanonikos al arhiepiscopiei catolice de Creta, etc.). Se pare însă că 
realizările de ordin social şi, implicit, financiar, nu l-au satisfăcut pe tânărul muzician, astfel 
că, abandonând toate poziţiile ecleziastice, acesta devine, începând cu anul 1549, cântăreţ 
(cantore) în celebrul cor al basilicii San Marco din Venetia, aflat în acei ani sub conducerea 
compozitorului flamand si maestro di cappella Adriaen Willaert, fondatorul şcolii muzicale 
venețiene. Trebuie reținut faptul că membrii acestei renumite formaţii corale participau nu 
numai la viața muzicală religioasă a oraşului, dar si la concertele şi seratele muzicale date in 
palatele aristocrației venețiene si a patricienilor bogaţi ai serenissimei republici, devenite, 
după cum bine se cunoaște, adevărate centre de promovare a literaturii si artelor, in special a 
artei muzicale. 

În 1556 Leontaritis părăseşte San Marco si, după cinci ani petrecuți în corul catedralei 
din Padova în poziția de cantore contralto, spre toamna anului 1561 acesta se stabileşte în 
München, la curtea ducelui Albert al V-lea de Bavaria (1528-1579). Aici pare să fi fost 
perioada cea mai rodnică a muzicianului cretan, unde, pe lângă faptul că devine solistul 
formaţiei corale bavareze condusă de însuşi Orlando di Lasso, experimentează și compune, 
timp de șase ani, într-o atmosferă artistică de excepție unde-i cunoaște, printre alţii, pe 
flamandul Cipriano de Rore şi pe italianul Andrea Gabrielli. Ultima parte a vieţii şi-o petrece 
fie la Veneţia, fie la Cremona, fie la Augsburg sau Salzburg, astfel că, după aproximativ 20 de 
ani trăiţi în afara insulei, muzicianul peregrin se reîntoarce acasă pentru totdeauna, unde va 
continua ca organist şi profesor la catedrala Sfântul Titus, până spre 1572 sau 73 când moare. 

Pe lângă faptul că a fost dăruit cu o voce de excepţie (bariton), Francescos Leontaritis 
a fost şi compozitor pe măsură, lăsând posterităţii un număr semnificativ de creaţii polifonice 
scrise cu semiografie muzicală apuseană: trei messe/liturghii (Missa super Aller mi faut, 
Missa super Je prens en grez, Missa super Letatus sum), 76 de motete laice şi religioase, şase 
madrigale si două cântece napolitane (Plansele 1-6). Cunoscut în afara Cretei asemeni 
conationalului său Domenikos Theotokopoulos, sub denumirea de // Greco, Leontaritis nu 


beneficiazá nici astázi, la peste douá decenii de la descoperirea sa, de studii muzicologice.?! 


51 Francescos Leontaritis nu este menţionat nici măcar în enciclopedia Grove ..., singura realizare în acestă 
direcţie fiind o teză de doctorat susținută la Atena în 2009 de Konstantinos Mavrogenis, ce studiază doar cele trei 
liturghii ale lui Francescos Leontaritis: Or 2errovpyies tov Ppavkiokov Aeovtapity — AváAvon kal GVYKpITIKH 
LEÀETN oe ayéon ue TIC ECÓQPOVES KAL OKTÓQPOVES AEITOVPYIEŞ TNG zepióóoo ue ÉUpacn otovc cvovOérec vc Pavapıkýç 
avA1n(g kaxá tyv nyeuovía tov dovxa. AABéproo E”, Atena, iulie 2009. 

Pentru istoricul şi filologul Panagiotakis, acesta rămâne însă primul si cel mai important 


compozitor grec de muzică occidentală din epoca Renașterii. 


6. Concluzii 


Convietuirea pentru mai bine de patru secole si jumătate a celor două lumi, latină și 
bizantină şi a celor două dogme pe teritoriul Cretei a fost, cu siguranţă, unul dintre cele mai 
spectaculoase şi exemplare fenomene ale dialogului si interculturalitátii care au caracterizat 
Mediterana în timpul Ars Novei şi Renașterii. Promovarea educației latine și italiene în rândul 
populaţiei ortodoxe şi tendința multor localnici de a studia în oraşele din peninsulă, au 
constituit factori esentiali care au intensificat interacțiunea dintre cele două culturi. Pe tărâm 
ecleziastic şi în ciuda diferenţelor teologice, contactul de fiecare zi al locuitorilor cretani a 
făcut ca relațiile dintre intelectualii timpului să fie unele de prietenie şi apreciere reciprocă. 
Clerici şi comunitate aparținând ambelor confesiuni participau împreună la evenimentele, 
procesiunile și sărbătorile religioase oficiale ce aveau loc constant în orașele insulei. Acest 
lucru face ca bizantinii cretani să fie angrenati şi să participe la slujbele catolice, după cum şi 
preoții latini participau la cele ortodoxe, practică obişnuită mai ales în zonele rurale unde 
clerul latin era mai puțin numeros. 

Cucerirea insulei de către trupele otomane în anul 1669, va duce la pierderea acestei 
unice tradiţii culturale, născută la intersecţia civilizaţiilor şi religiilor, fără a lăsa în urmă prea 
multe dovezi muzicale. Odată cu locuitorii ei, parte din arta sonoră sacră a Cretei va migra în 
insulele Arhipelagului Ionic, în special în Corfu si Zakynthos, regăsindu-se în secolele 


următoare sub denumirea de „muzică cretană”. 

ANEXA 


Plansa 1: Frontispiciul primei cărți cu motete (1564). Museo Civico Bibliografico Musicale, Bologna 
(Panagiotakis, Bpoyxioxoc Aeovrapiruc, foto 9) 

Plansa 2: Motet nr. 10, MS Guelferbitanus 293 Musica, Hertzog August Bibliotek, Wolfenbüttel 
(Panagiotakis, Ppayxioxoc Aeovrapirnc, foto 18). 

Plansa 3: Frontispiciul cărții a doua cu motete (1566). Bischófliche Zentralbibliothek, Regensburg 
(Panagiotakis, Ppayxioxoc Aeovrapirnc, foto 12). 

Plansa 4: Motet nr. 74, Biblioteca Santa Cecilia, Roma (Panagiotakis, Dpayxioxkoc Aeovtapitnç, 


foto 19) 

Plansa 5: Misa nr. 1, MS 97, Bischófliche Zentralbibliothek, Regensburg 
(Panagiotakis, Ppayxioxoc Aeovrapiruc, foto 16) 

Plansa 6: Misa nr. 3 (Super Letatus sum), MS 23 (Mus. Ms. 64), Bayerische Staatsbibliothek, 
München (Panagiotakis, Ppoyxioxoc Aeovrapityc, foto 17) 

